**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO BENDRADARBIAVIMO SUTARČIAI**

2019 m. vasario 7 d. Nr. T1-31

Plungė

Vadovaudamasi Lietuvos Respublikos vietos savivaldos įstatymo 5 straipsnio 3 dalimi, 16 straipsnio 2 dalies 26 punktu bei atsižvelgdama į Lietuvos automobilių kelių direkcijos prie Susisiekimo ministerijos ir Plungės rajono savivaldybės administracijos atstovų pasitarimo 2019 m. sausio 23 d. protokolą Nr. AP-23, Plungės rajono savivaldybės taryba n u s p r e n d ž i a:

1. Pritarti Bendradarbiavimo sutarties su Lietuvos automobilių kelių direkcija prie Susisiekimo ministerijos pasirašymui (Bendradarbiavimo sutarties projektas pridedamas).
2. Įgyvendinus Projektą Savivaldybė įsipareigoja:

2. 1. priimti tarybos sprendimą dėl sutikimo perduoti vietinės reikšmės kelią (Alsėdžių miestelyje jam suteiktas Jurgaičių gatvės pavadinimas) valstybės nuosavybėn Lietuvos automobilių kelių direkcijai valdyti patikėjimo teise;

2. 2. priimti tarybos sprendimą dėl sutikimo perimti Savivaldybės nuosavybėn valstybinės reikšmės rajoninį kelią Nr. 3234 Alsėdžiai–Dišliai (unikalus statinio Nr. 4400-4019-2641).

1. Įgalioti Plungės rajono savivaldybės merą, o jo nesant – mero pavaduotoją pasirašyti Bendradarbiavimo sutartį su Lietuvos automobilių kelių direkcija prie Susisiekimo ministerijos bei visus susitarimus dėl šios Sutarties sąlygų keitimo.

Savivaldybės meras Audrius Klišonis